## **Súťaž DRÁMA 2018 pozná mená finalistov!**

Porota súťaže pôvodných dramatických textov v slovenskom a českom jazyku – DRÁMA 2018 v zložení: **Miriam Kičiňová** (dramaturgička, lektorka dramaturgie Činohry SND a predsedníčka poroty), **Lucia Mihálová** (dramaturgička Divadla Jána Palárika v Trnave), **Marián Amsler** (režisér, pedagóg na VŠMU v Bratislave a umelecký šéf Divadla DPM), **Lenka Čepková** (dramatička, scenáristka a dramaturgička Štúdiu 12 v Bratislave) a **Vladislava Fekete** (riaditeľka Divadelného ústavu, dramaturgička) vybrala z 34 prihlásených textov 3 finalistov súťaže.

**Finalistami tohto ročníka súťaže DRÁMA 2018 sú (v abecednom poradí):**

* **A. S. Baske**: *Strigy*
* **Ervín Hodulík**: *Jánova maľba*
* **Kaja Kowalczuková**: *63/64*

Finálové texty budú prezentované vo forme scénického čítania na podujatí **TROJBOJ**, ktoré sa uskutoční **8. mája 2019 o 13:30 hod. v Modrom salóne** Slovenského národného divadla v Bratislave, v rámci festivalu **Nová dráma/New Drama 2019**.

Mená víťazov súťaže DRÁMA 2018, Ceny Činohry Slovenského národného divadla, Ceny Divadla Jána Palárika v Trnave a Ceny Rádia Devín budú vyhlásené v rámci záverečného ceremoniálu festivalu Nová dráma/New Drama 2019, ktorý sa uskutoční **9. mája 2019 o 19:00 hod. na Malej scéne STU**.

Organizátormi súťaže DRÁMA je [Divadelný ústav](http://www.theatre.sk), [Činohra Slovenského národného divadla](http://www.snd.sk) a [Divadlo Jána Palárika v Trnave](http://www.djp.sk/program). Partnerom súťaže je Rozhlas a televízia Slovenska – [Rádio Devín](http://devin.rtvs.sk/).

Sledujte nás aj na: [www.facebook.com/NovaDramaFestival](http://www.facebook.com/NovaDramaFestival) alebo [www.instagram.com/nova\_drama](http://www.instagram.com/nova_drama)

**Ďakujeme všetkým parterom a mediálnym partnerom festivalu!**



Usporiadateľmi festivalu sú Divadelný ústav, Mestské divadlo P. O. Hviezdoslava a Bratislavské kultúrne a informačné stredisko.

Divadelný ústav je štátnou príspevkovou organizáciou zriadenou Ministerstvom kultúry Slovenskej republiky.

Záštitu nad festivalom prevzal primátor hlavného mesta SR Bratislavy Matúš Vallo.

Vizuálny koncept festivalu pripravil Martin Mistrík – Zelená lúka.